Marruskadura bidezko soldadura\n“Friction Stir Welding” (FSW) soldadura\nMarruskadura eta asaldura bidezko soldadura teknologia, “Friction Stir Welding” (FSW) izenez ezaguna, egoera solidoan egiten den soldadura prozesua da, non kontsumitzen ez den tresna birakari bat (normalean sorbalda eta pin batez osaturikoa) presionatzen den soldatu nahi diren materialen kontra. Tresnaren eta materialen arteko marruskadura eta deformazioak tenperatura igotzen du, soldatu nahi diren materialak biguntzeko tenperatura lortu arte. Tresna junturan zehar mugitzen da, eta horrela bere biraketa eta diseinu espezifikoari esker, material plastifikatuaren fluxua eragiten du, lotura egoera solidoan finkatzen duen nahasketa bat sortuz.\nFSW soldadura batez ere fusio-puntu baxua duten aleazioentzako (aluminioa, magnesioa, beruna, etab.) teknologia heldua da. Aluminiozko aleazioen FSW soldadura ISO25239 arauak erregulatzen du. LORTEKek arau horren erredakzioan parte hartu du, nazio mailako aitortza duen aditu gisa.\nFSW Bideoak ikusi\nFSW soldadura LORTEKen\nAd-Hoc FSW ekipoa– LORTEK\nEstrusioen FSW soldadura LORTEKen\nAbiadura handiko FSW soldadura\nEstrusioen FSW soldadura robot bidez\nFuselaje-egituren FSW soldadura robot bidez LORTEKen\nTitaniozko FSW soldadura\nCNCko FSW soldadurak Lorteken\nHauek dira FSW soldaduraren ezaugarri nagusiak:\nModu sendo eta errepikakorrean soldatutako loturen propietate bikainak (propietate mekaniko handiak, distortsio txikiak eta hondar-tentsio txikiak).\nSoldadurarako kontsumigarririk gabe (material erantsirik eta babeserako gasik gabe).\nProzesu garbia eta energetikoki eraginkorra (egoera solidoan, kerik, proiekziorik, txinpartarik, UV izpirik gabe...).\nProduktibitate handia lortzeko aukera: lodiera handiak iraganaldi bakarrean edo soldaketa-abiadura handiko lodiera murriztuak.\nFusio-solidotze bidez soldatu ezin daitezkeen materialak soldatzeko aukera (porotasunik, pitzadurarik eta abarrik gabe).\nProzesuan sortutako esfortzu handiei aurre egiteko. Soldatzeko ekipoa eta eusteko tresnak behar bezain zurrunak izan behar dira.\n“Friction Stir Spot Welding” (FSSW) soldadura\nFSW soldaduraren puntukako soldaduraren aldaera da. Ondorengo irudian prozesuaren oinarrizko printzipioen eskema bat agertzen da:\nHauek dira FSSW soldaduren ezaugarri nagusiak:\nLoturen kalitate trinkoa eta errepikakorra, normalean gainazalak prestatu beharrik gabe.\nProzesu garbia eta energetikoki eraginkorra (egoera solidoan, kerik, proiekziorik, txinpartarik, UV izpirik eta abarrik gabe).\nProduktibitate handia lortzeko aukera (3-5 segundoko zikloko denborak).\nSoldadura-ekipoa eta eusteko tresneria behar bezain zurrunak behar dira, prozesuan sortutako esfortzu handiei aurre egiteko.\nFSSW soldadura teknologia heldua da, batez ere galdaketa-puntu txikiko aleazioetarako (aluminioa, magnesioa, beruna, etab.). Aluminiozko aleazioen soldadura, ISO18785 arauak erregulatzen du. LORTEKek arau horren erredakzioan parte hartu du, nazio mailako aitortza duen aditu gisa.\nMarruskadura birakari bidezko soldadura\nMarruskadura birakari bidezko soldadura-teknologia solido egoeran dagoen soldadura prozesu bat da, non pieza birakari bat beste estatiko baten aurka presionatzen den. Piezen aurrez aurreko aldean sortutako marruskadurak tenperatura igotzen du, materiala bigundu eta plastifikatu arte. Pieza birakariaren errotazioa gelditu egiten da eta presioa igo egiten da, pieza bat bestearekin forjatzeko eta solido-egoeran lotzeko.\nHauek dira marruskadura birakari bidezko soldaduraren ezaugarri nagusiak:\nProduktibitate handia lortzeko aukera, automatizazio handiko prozesuekin.\nPropietate ezberdineko materialekin loturak egiteko aukera (aluminio-kobrea, aluminio-altzairua...).\nMarruskadura bidezko loturen beste prozesu batzuk\nLORTEKek badu esperientziarik eta lankidetzarik beste teknologia batzuetan ere, horien artean:\nHainbat aplikazio industrialetarako FSW soldadura-ekipoen garapena.\nFSW tresnen garapena, diseinu optimizatuekin eta iraunkortasun handiarekin.\nHainbat aplikazio industrialetarako marruskadura birakarizko soldadura-ekipoen garapena.\nFSW bidez soldatutako loturen ikuskapenerako eta kalitate-kontrolerako teknologia automatiko ez-suntsitzaileen garapena (IR termografia).\nFSW soldadurako datuen kontrol eta monitorizazioaren garapena: FSW soldadurako prozesu adimendunak.\nMarruskadura birakariko soldadura-prozesua kontrolatzeko sistema aurreratuen garapena.\nAluminiozko estrusioen abiadura handiko FSW soldadura (4 m/min-ra arte).\nAluminiozko pieza moldekatuen abiadura handiko FSW soldadura (2m/min-ra arte).\n“Taylor Welded Blanks” (TWB) lodiera ezberdineko FSW soldadura.\nGaldaketa-puntu handiko aleazioen FSW soldadura (Ti64 soldadura, lodiera txikikoa – 0,8mm arte).\nErresistentzia handiko aluminio-aleazioen FSW soldadura - gradu aeronautikoa:\nHirugarren belaunaldiko Al-Cu-Li aleazio berriak fuselaje-egituraterako.\n“Wing box” egituretarako lodiera handiko 7XXX serieko aleazioak, “buy-to-fly” ratioa nabarmen murriztuta.\nLORTEK-ek 3 FSW unitate ditu ezaugarri eta osagarri desberdinekin:\nFSW (i-STIR PDS4) soldadurarako makina espezifikoa\n6 ardatz serbokontrolatu (X, Z, giro, tilt, forge eta pin).\nLaneko mahaia ~1800x1000x350 mm (FSW 1000mm X karrera erabilgarria).\n100kN arteko esfortzu axial ahalmena duten eragingailu hidrauliko serbokontrolatuak.\nPosizio-kontrolean, indar-kontrolean edo kontrol mistoan FSW soldadura-prozesuak egiteko aukera.\n“Test-Star TM” kontrolagailu aurreratua, abiadura handiko prozesua kontrolatzeko eta FSW soldadurako datuak erregistratzeko eta monitorizatzeko gaitasuna duena.\nBuru hidraulikoa biratzeko ahalmena ±3000rpm eta 180Nm arteko parea duena.\nBuruari akoplatzeko erreduktorea, biratzeko ahalmena ±800rpm-koa eta 900Nm-ra arteko parea duena.\nBuru hoztu eta hozteko makina eramangarri akoplagarriak, galdaketa puntu handiko aleazioekin (altzairuak, titanioa, etab.) eginiko FSW soldadura-prozesuetarako.\nFSW soldadurara egokitutako ekipo robotizatua\nKUKA KR500-3MT robota egokitua eta KUKA KR C4 kontroladorea.\n8kN-ko karga nominaleko esfortzu axialak segidan egiteko gaitasuna.\nFSW soldadurarako ACTEMIUM BP-6700 buru espezifikoa.\nBiratzeko ahalmena ±3000rpm eta 32Nm-ra arteko parea.\nLaneko mahaia ~2500x2000x1000 mm.\nFSW soldadura-prozesuak posizio-kontrolean edo indar-kontrolean egiteko aukera.\n“FSW welding cell supervisor” kontrol aurreratuko softwarea, FSW soldaduren erregistrorako eta datuen monitorizaziorako ahalmena duena.\nCNC fresatzeko makina, FSW soldadurarako egokitutako buruarekin\nCNC TWINHORN VP1500 fresatzeko makina, 4 ardatz serbokontrolatu dituena (X, Y, Z, giroa).\nLaneko mahaia ~1500x600x600 mm.\n6kN-ko karga nominal jarraituko esfortzu axialak egiteko gaitasuna.\nSTIRWELD burua, 3.2 bertsioa, espezifikoa FSW soldadurarako, prozesua indar-kontrolean egiteko gaitasuna duena.\n“StirWelding Monitoring” prozesua kontrolatzeko softwarea, ahalegin axiala erregistratzeko eta monitorizatzeko gaitasuna duena.\nLodiera eta oinarrizko material desberdinetarako garatutako FSW tresna-parkea\nLodierak: 1-20 mm-ko lodiera.\nTresnen materiala: M42, H13, WC-Co, W-25Re,etc.\nAplikazio berezien kasuetan, LORTEKek tresna berriak fabrikatzeko gaitasuna ere eskaintzen du, planteatutako aplikazioaren araberako diseinu espezifikoekin.\nFriction Stir Welding of lap joints using new Al-Li alloys for stringer-skin joints in Friction Stir Welding and Processing X.\n77–88, Febr 2019.\nInfluence of pin imperfections on the tensile and fatigue behaviour of AA7075-T6 friction stir lap welds.\nThe International Journal of Advanced Manufacturing Technology, 97 (2018), 3129-3139.\nAluminium-steel lap joining by multipass Fiction Stir Welding.\nMaterials and Design, 106 (2016), 153-160.\nT-joints in Aluminium alloys: Stiffened panels by FSW.\n10th International FSW Symposium, Beijing, China, 20–22 May 2014.\nMechanical and Microstructural Investigation of Dissimilar Resistance and Friction Stir Spot Welds in AA5754-H22 and AA6082-T6 Al Alloys and 22MnB5 Hot-Stamped Boron Steel. Proceedings of Friction Stir Welding and Processing VI.\n140th TMS Annual Meeting, San Diego, USA, February 27-March 3, 2011.\nDissimilar Joining of AA1050 Aluminium Alloy and DP600 and Hot-Stamped Boron Steels using Friction Stir and Friction Stir Spot Welding.\n8th International FSW Symposium, Timmendorfer Strand, Germany, 10–20 May 2010.\nFriction Stir Spot Welding of AA1050 Al Alloy and hot stamped boron steel (22MnB5).\nSci Technol Weld Joining, 15 (2010), 682-687.\nMaterial flow and mixing patterns during dissimilar FSW.\nSci Technol Weld Joining, 15 (2010), 648-653.\nEfectos de Ciclos Térmicos en las Propiedades Mecánicas de la Aleación de Aluminio 6082-T6 en Uniones por Friction Stir Welding.\nIn: X Congreso Nacional de Materiales, San Sebastián, Spain, 18–20 June 2008.\nFSW soldadurarako Ad-Hoc ekipamenduaren garapena eta industrializazioa\nFSW soldaduraren ezarpen industriala, arku-soldaduraren eta sugar bidezko soldaduraren ordez.\nFSW soldadurarako Ad-Hoc ekipoa, prozesuaren datuak erregistratzeko eta monitorizatzeko gaitasuna duen kontroladorearen garapena barne, FSW tresnak, ISO25239ren araberako prozesu- eta homologazio-parametroak, lotzeko eta posizionatzeko tresnak, etab. Soldatutako loturen kalitatea hobetzea. Zikloaren denbora %80 inguru murriztea. Fabrikazio gastuak eta energia kontsumoa murriztea. Langileen lan-ingurunea eta osasuna hobetzea. LORTEKen kontrol-sistema propioa (Copyright “SOFTWARE DE CONTROL FSW” - TXu 2-023-714).\nAbiadura handiko estrusioen soldadurarako FSW soldadura-prozesua garatzea\nAbiadura handiko (>3m/min) FSW soldaduraren beharra, automobilgintzaren sektoreko (e-mobility) fabrikazio-kadentziei erantzuteko kalitate-eskakizunak betez.\nAbiadura handiko FSW soldadura (4 m/min arte), ISO25239 arauak ezarritako kalitate-baldintzak betetzen dituena, FSW tresnen garapena, prozesu-parametroak, lotzeko eta posizionatzeko tresnak, etab. barne hartzen dituena. Distortsioak eta fabrikazio-kostuen murrizketa esanguratsua, beste soldadura-prozesu batzuekin alderatuta.\nAluminiozko egituren fabrikazioa T loturen eta FSW soldaduraren bidez\nAluminioz egindako egitura indartuetan distortsioak murriztea, (MIG) arku-soldaduraren.\nFSW soldadura t loturetan, FSW tresnen garapena, prozesu-parametroak, lotzeko eta posizionatzeko tresnak eta abar barne. Distortsioak % 90era arte murriztea; fabrikazio-denborak eta kostuak murriztea.\nAluminio eta altzairuzko egitura disimilarraren fabrikazioa FSW soldadura bidez\nEgiturak arindu beharra aluminiozko eta altzairuzko osagaien soldadura bidez.\nLeherketa bidez, arku-soldaduraren eta FSW soldaduraren bidez soldatutako material bimetalikoak fabrikatzeko egituraren diseinua. FSW soldadura-prozesua garatzea, FSW tresna, prozesu-parametroak, etab barne.\nKideak / Aliantza estrategikoak\nI+G CAFekin elkarlanean egindako lana BIMETAL proiektuan. “METHOD FOR WELDING TOGETHER DISSIMILAR PARTS” (EP 3 178 600 A1) elkarlanean lorturiko patentearen argitalpena.\nTenperatura neurtzeko sistema garatzea FSW soldadura-prozesurako\nFSW soldadura-prozesuetan lortutako tenperatura maximoak neurtzeko beharra.\nTenperatura neurtzeko haririk gabeko sistema garatzea, FSW tresna birakarian bertan sartutako termopareen bidez, FSW prozesuan tenperatura neurtzeko gehieneko ahalmenarekin FSW tresnaren eta material soldatuaren aurrez aurreko aldeetan. "Frikzio-asaldura bidezko soldadura-prozedura batean tenperaturak neurtzeko sistema” (PCT/ES2017/070807), patentea argitaratzeko eskaera.\nBordeleko Unibertsitatearekin lankidetzan garatutako sistema, MONITEMP proiektuaren esparruan.\nDFSW prozesua kontrolatzeko softwarea garatzea ekipo robotizatuetarako\nFSW prozesua kontrolatzeko sistema optimizatzeko beharra, ekipo robotizatuetarako.\nKontrol-software garatua, FSW soldadura-prozesuko datuak eskuratzeko eta monitorizatzeko abiadura handiko gaitasunarekin. FSW soldadura-prozesuaren egonkortasuna eta errepikakortasuna hobetzea, KUKA KR500-3MT ekipo robotizatuan.\nACTEMIUMekin lankidetzan garatutako eta Lortekek optimizatutako softwarea, MALGUROB proiektuaren esparruan.\nFSW soldadura bidez zurrundutako egitura-panelen fabrikazioa\nGarraio-ibilgailuetarako egiturak arintzeko beharrak (automobilgintza, aeronautika, trenbidea).\nEstrusioen bidez eta solapean soldatutako aluminiozko xafla laminatuen bidez zurrundutako egiturak fabrikatzeko FSW eta FSSW soldadura prozesuaren garapena. Dimentsioen kalitatea (distortsioak murriztea beste soldadura-prozesu batzuekin alderatuta) eta egituren zurruntasuna/pisua ratioa hobetzea. Fabrikazio-denbora eta kostuak murriztea.\nGaur egun, ecoTECH proiektuaren esparruan garatzen ari diren teknologiak, Hellenic Aerospace Indutry (HAI), Israel Aerospace Industries (IAI), AeroMagnesium (AM), AkzoNobel, NLR, ALTRAN eta abarrekin lankidetzan.\nProzesuak industrializatzea, FSW eta FSSW soldadurako ekipamenduko Ad-Hoc soluzioen eta marruskadura birakariko soldaduraren bidez.\nSegida luzeen fabrikazio automatizatua (ibilgailu elektrikoen sektorea).\nProzesuak digitalizaziorantz eta 4.0 industriarantz bideratzea:\nProzesuen kontrolerako sistema aurreratuak (abiadura handiko komunikazioak, tenperaturen kontrola...).\nFSW bidez soldatutako loturen ikuskapenerako eta kalitate-kontrolerako teknologia automatiko ez-suntsitzaileak (IR termografia, ikusmen artifiziala).\nDatuen analisia eta Machine Learning”.\nMaterial eta aplikazio berritzaileentzako prozesuen garapena (abiadura handiko soldadura, Al-Cu-Li aleazioak, Ti64, propietate ezberdinetako materialak eta loditzaileak, etab.).


Gaur sartuko dira indarrean Jaurlaritzak harturiko neurri murriztaileak - - Tolosaldeko ataria\nGaur sartuko dira indarrean Jaurlaritzak harturiko neurri murriztaileak\nBerria 2020-07-29 16:38\nTabernek 01:30ean itxi beharko dute. Azken orduetan beste 162 kasu atzeman dituzte Hego Euskal Herrian, eta horietatik bi dira Tolosaldekoak.\nNekane Murga Jaurlaritzako Osasun sailburuak astelehenean aurreratu zituen aisialdiari eragingo dioten neurri murriztaileak, eta gaur sartuko dira indarrean, Euskal Herriko Agintaritzaren Aldizkarian argitaratu ostean. Agindu berriak gaueko aisialdiari eragiten dio gehienbat, taberna guztiek 01:30ean itxi beharko baitute, eta ezin izango dute goizeko seiak baino lehen ireki.\nDiskoteken kasuan, edukiera %60ra mugatu beharko dute, eta dantza egiteko eremua ezingo da erabili, mahaietan eserita egoteko ez bada. Ehundik gorako edukiera duten jatetxeek ere edukiera murriztu beharko dute: %80 baino ezingo dute bete, eta mahaietan ezingo dira hamar pertsona baino gehiago bildu. Era berean, gauerditik aurrera eserita kontsumitu beharko dute bezeroek taberna zein jatetxea guztietan, eta beharrezkoa izango da une oro 1,5 metroko tartea mantentzea.\nJendea pilatu daitekeen bestelako ospakizunetan ere eragina izango dute neurriok. Beilategietan, gehienez ere 60 pertsona bildu ahalko dira, eta edukiera ezingo da %60tik pasatu. Hiletetan ere, gehieneko pertsona kopurua horixe izango da: 60.\nNeurriok Arabako, Bizkaiko eta Gipuzkoako udalerri guztiei eragingo diete, baina agerraldiak izan dituzten hainbat herrik aurretik ezarritako neurri are zorrotzagoak bete beharko dituzte aurrerantzean ere: esate baterako, Eibarren, Zarautzen (Gipuzkoa) eta Ermuan (Bizkaia).\n162 kasu berri Hego Euskal Herrian\nAzken zenbaketen arabera, 162 kasu atzeman dituzte Hegoaldean. Herrialdeka, positibo gehien Bizkaian izan dira, berriro ere: 62. Gipuzkoan 46 kasu atzeman dituzte, Nafarroan 39 eta Araban 13. Tolosaldean bi positibo berri daude, bata Tolosan eta bestea, Zizurkilen.\nJaurlaritzak jakinarazi du erkidegotik kanpo bi kasu detektatu dituztela.\nCOVID-19 gaitza dela eta, 5 pertsona daude ZIUn oraintxe, eta 37 pertsona daude ospitaleraturik Nafarroan. Jaurlaritzako Osasun Sailaren arabera, azken orduetan zazpi pertsona ospitaleratu dituzte Araban, Bizkaian eta Gipuzkoan. Jaurlaritzak jakinarazi du uztailaren 20tik 26rako astean, pertsona bat hil zela gaitzaren ondorioz.